CELEX: 62013CN0220
Language: mt
Date: 2013-04-25 00:00:00
Title: Kawża C-220/13 P: Appell ippreżentat fil- 25 ta’ April 2013 minn Kalliopi Nikolau mis-sentenza mogħtija mill-Qorti Ġenerali (It-Tieni Awla) fl- 20 ta’ Frar 2013 fil-Kawża T-241/09, Nikolau vs Il-Qorti tal-Awdituri tal-Unjoni Ewropea

29.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 189/10
            
         Appell ippreżentat fil-25 ta’ April 2013 minn Kalliopi Nikolau mis-sentenza mogħtija mill-Qorti Ġenerali (It-Tieni Awla) fl-20 ta’ Frar 2013 fil-Kawża T-241/09, Nikolau vs Il-Qorti tal-Awdituri tal-Unjoni Ewropea
   (Kawża C-220/13 P)
   2013/C 189/19
   Lingwa tal-kawża: il-Grieg
   
      Partijiet
   
   
      Appellanti: Kalliopi Nikolaou (rappreżentant: V. Khristianos, avukat)
   
      Parti oħra fil-proċedura: Il-Qorti tal-Awdituri tal-Unjoni Ewropea
   
      Talbiet tal-appellanti
   
   
               —
            
            
               tannulla s-sentenza tal-Qorti Ġenerali tal-20 ta’ Frar 2013 fil-Kawża T-241/09 u tirrinvija l-kawża quddiem il-Qorti Ġenerali sabiex tingħata deċiżjoni
            
         
               —
            
            
               tikkundanna lill-appellata għall-ispejjeż
            
         
      Aggravji u argumenti prinċipali
   
   
               (1)
            
            
               L-appellanti ssostni li s-sentenza tal-Qorti Ġenerali tal-20 ta’ Frar 2013 tinkludi evalwazzjonijiet ġuridiċi li b’mod manifest jiksru regoli tad-Dritt tal-Unjoni u titlob l-annullament tagħhom.
            
         
               (2)
            
            
               Skont l-appellanti, is-sentenza appellata għandha tiġi annullata minħabba ksur tad-drittijiet fundamentali u tal-prinċipji tad-dritt tal-Unjoni, minħabba interpretazzjoni u applikazzjoni ħażina tad-dritt tal-Unjoni Ewropea u minħabba nuqqas ta’ ġurisdizzjoni (nuqqas ta’ kompetenza). L-aggravji huma, b’mod partikolari, is-segwenti:
               
                           —
                        
                        
                           l-ewwel nett, ksur tal-preżunzjoni ta’ innoċenza;
                        
                     
                           —
                        
                        
                           it-tieni nett, ksur tal-prinċipju ta’ kooperazzjoni leali mat-Tribunal d’Arrondissement tal-Lussemburgu, kif previst fl-Artikolu 4(3) TUE;
                        
                     
                           —
                        
                        
                           it-tielet nett, nuqqas ta’ ġurisdizzjoni;
                        
                     
                           —
                        
                        
                           ir-raba’ nett, interpretazzjoni u applikazzjoni ħażina tad-dritt tal-Unjoni f’dak li jirrigwarda r-rekwiżiti għar-responsabbiltà mhux kuntrattwali kif ukoll tad-Deċiżjoni tal-Qorti tal-Awdituri 99/50.